Buenos Airese lennujaamas tervitas mind paks ollus, mida esialgu pidasin uduks, aga mis osutus hoopiski suitsuks. Taksojuht teadis  rääkida, et umbes 90 km kaugusel satelliitlinnas Zárates on suur metsatulekahju, mille sudu tuulega BAsse kandub. La Nacioni andmetel on tules oma 70 000 ruutmeetrit metsa ning sudu tõttu on autoõnnetustes hukkunud neli inimest. Clarini andmetel on liikluseks suletud jupp maanteedest Ruta 9 ja 12, kuna nähtavus on osadel lõikudel tossu tõttu null. Väidetavalt suits eluohtlik ega mürgine ei ole.